กระบวนการที่อันตรายมากๆ อย่างหนึ่งในการสร้างระบบการลงทุน เรียกว่าอะไร ระหว่าง Curve Fiting หรือ Shape of the test space
Curve Fiting เพราะ  Curve Fiting คือ กระบวนการที่อันตรายมากๆ อย่างหนึ่งในการสร้างระบบการลงทุน เป็นการเพิ่มตัวแปรในระบบการลงทุน เพื่อที่จะจับเอารายละเอียดปลีกย่อยของข้อมูลในอดีต (Noise) ให้มันลงรอยกันจนมากเกินพอดีไปนั่นเอง การกระทำเช่นนี้มักจะทำให้ระบบการลงทุนนั้นขาดความยืดหยุ่นต่อฐานข้อมูลชุดอื่นๆ ที่ไม่ได้นำมาทำการทดสอบ (ราคาหุ้นในอนาคต) และสูญเสียความสามารถที่จะรับมือกับการเปลี่ยนแปลงหรือฐานข้อมูลที่แตกต่างออกไป

ส่วน Shape of the test space เป็นรูปร่างที่แสดงออกว่าเป็นระบบการลงทุนที่ดี ซึ่งมีลักษณะค่อยๆ ไล่เรียงไปอย่างราบรื่น มากกว่าที่จะเป็นรูปร่างแบบฟันปลาผลุบๆ โผล่ๆ เนื่องจากมันคือสิ่งที่จะช่วยยืนยันได้ว่า ระบบมีความยืดหยุ่นและสามารถรับมือกับค่าของตัวแปรที่แตกต่างออกไปได้เป็นอย่างดี ทั้งนี้เมื่อระบบต้องเจอกับสภาพของตลาดที่เปลี่ยนแปลงไปเรื่อยๆ นั้น มันก็จะเป็นเหมือนสิ่งที่จะช่วยรับประกันในระดับหนึ่งได้ว่า ระบบจะสามารถรับมือกับความเปลี่ยนแปลงที่เกิดขึ้นได้ในระดับหนึ่ง รูปร่างในลักษณะที่มีความไล่เรียงไปคล้ายๆ กับเนินเขา (Round hill) เช่นนี้มักที่จะเกิดขึ้นกับระบบการลงทุนที่มีตัวแปรน้อยตัวและไม่ซับซ้อนจนเกินไป โดยรูปร่างของมันจะค่อยๆ เปลี่ยนแปลงไปจนกลายเป็นยอดแหลม (Pole) ผลุบๆ โผล่ๆ ไปมา เมื่อค่อยๆ เพิ่มตัวแปรหรือข้อยกเว้นต่างๆ เข้าไปเรื่อยๆ นั่นเอง
ความรู้ทางการเงิน